गुडविल पब्लिक स्कूल के वार्षिकोत्सव पर खेल-कूद प्रतियोगिता का आयोजन,अंतराष्ट्रीय खिलाड़ी मो० जाबिर से कराटे बेल्ट पाकर गदगद हुए बच्चे
किशोर चौहान,बिहटा(पटना)।प्रखंड के देवकुली में गुडविल पब्लिक स्कूल के वार्षिकोत्सव पर खेल-कूद प्रतियोगिता का आयोजन किया गया।जिसमें बच्चों के बेहतरीन प्रदर्शन देख लोग मंत्रमुग्ध रहे।प्रतियोगिता के समापन पर अंतरराष्ट्रीय खिलाड़ी मो०जाबिर अंसारी व उनके कोच पंकज कांबली से कराटे बेल्ट व मेडल पाकर बच्चे गदगद दिखे।इस मौके पर कबड्डी, बैडमिंटन और कराटे बेल्ट टेस्ट ग्रेडिंग टेस्ट का आयोजन किया गया।प्रधानाचार्य अंकुर ने कहा कि खेल-कूद से बच्चों का शारिरिक व मानसिक विकास होता है।निदेशक विजय कुमार की देखरेख में आयोजित इस कार्यक्रम में बच्चों के मार्शल आर्ट देखकर लोग रोमांचित हुए।इस मौके पर अंतराष्ट्रीय कराटे खिलाड़ी मो० जाबिर अंसारी,उनके कोच पंकज कांबली व प्रशिक्षक रंजीत कुमार की देखरेख में ग्रेडिंग टेस्ट का आयोजन किया गया।इनलोगों ने विभिन्न खेलों के विजेता बच्चों को मेडल प्रदान की तथा उन्हें इसी तरह आगे बढ़ते रहने की शुभकामना दी।कराटे बेल्ट पाकर अनु,खुशबू, सूरज व बंटी गदगद दिखे।उनलोगों ने कहा कि वे लोग आगे बढ़ने के लिये तैयारी करते रहेंगे।